
R E F E R A T

privind contribuţia Municipiului Timişoara pentru anul 2011, in cadrul contractului de asociere cu Clubul Sportiv Rugby Club Municipal Universitatea de Vest Timişoara , aprobat prin HCL nr.117/2007 si modificarea si completarea acestuia
             Prin HCL nr.117/2007 s-a aprobat Contractul de asociere dintre Municipiul Timişoara şi Clubul Sportiv Rugby Club Municipal Timişoara, pentru sprijinirea activitatii echipei Rugby Club Municipal Universitatea de Vest  Timişoara, pe perioada 2007-2011 inclusiv.
In cadrul acestui contract de asociere, prin HCL nr. 162/2010, a fost aprobata contributia Municipiului Timisoara, pentru anul 2010, pentru sprijinirea activitatii sportive a echipei Rugby Club Municipal U. Vest  Timişoara, in suma de 450.000 lei,ca urmare a analizei si evaluarii activitatii sportive desfasurate de aceasta echipa.
             Prin Adresa nr. DP2011-358/20.01.2011, Clubul Sportiv Rugby Club Municipal a inaintat informarea privind rezultatele sportive obtinute si modul de realizare a obiectivelor cuprinse in contractul de asociere si a fost anexat Bugetul de venituri si cheltuieli pe anul 2011.

Clubul sportiv solicită Municipiului Timisoara acordarea unei  contributii financiare pentru anul 2011 in baza contractului de asociere , in suma de 900.000 lei.

            Avand la baza Raportul de evaluare nr. SC 2011-3090 /15.02.2011, a activitatii sportive desfăşurate de cluburile asociate cu Municipiul Timisoara in anul 2010, cu Anexa nr. 5, Comisia de evaluare si analiza a performantelor sportive obţinute de echipele asociate cu Municipiul Timişoara, constituită în baza HCL nr.516/25.11.2008, a analizat şi a evaluat activităţile sportive desfăşurate de echipa  Rugby Club Municipal Universitatea de Vest  Timişoara , in anul 2010 si obiectivele propuse in anii  2011-2012, respectiv a propus contributia pe anul 2011.
          Echipa de seniori a activat în ediţia de campionat 2010 în Divizia Nationala, unde s-a clasat pe locul 3, obtinand calificarea in play-offul campionatului.A terminat pe un loc final 6, care este o pozitie de clasament realista pentru obiectivul echipei , in conditiile in care echipele clasate pe locurile 1-5 au avut la dispozitie bugete mult mai mari si loturi mai echilibrate de jucatori.

In plan international a fost finalista in competitia Cupa Europei Centrale, cu echipe din Cehia,Austria,Ungaria,Romania.

A fost calificata in semifinala Cupei României si a obtinut locul 3 la finalele Campionatului National Universitar.

           Echipa de juniori formata in anul 2007 a activat in Campionatul Regional Transilvania U16 ani, participand la toate actiunile sportive organizate de FR Rugby, inclusiv rugby in 7.S-a clasat pe locul 3 in CN Regional, indeplinindu-si astfel obiectivele asumate.

           Este de mentionat proiectul amplu al clubului de restructurare administrativa si in plan sportiv.Dupa incheierea sezonului competitional 2010, din luna octombrie s-a reusit atragerea pe langa sponsori privati existenti si Universitatea de Vest si a unui important finantator privat.Practic clubul a intrat in alta etapa de reprezentare.

Lotul de sportivi a fost imbunatatit cu peste 15 jucatori de nivel ridicat ca valoare, 10 sportivi fiind componenti ai echipei nationale a Romaniei, calificata la Campionatul Mondial 2011.

La nivel de copii si juniori, in luna noiembrie 2010 s-a infiintat o grupa de copii de 10-14 ani, cu peste 70 sportivi selectionati, care fac pregatire continua pe baza sportiva a clubului.

Obiectivele propuse pentru anul 2011 tin de programul ’’ Renasterea rugbyului universitar timisorean’’ ale carui coordonate le-am prezentat mai sus.Calendarul competitional prezent se va desfasura pe durata anului 2011, in editia actuala prima echipa avand  importante obiective de performanta sportiva.
            Avand in vedere ca echipele clubului si-au indeplinit obiectivele sportive de performanta, propunem aprobarea contributiei pentru anul 2011, in cadrul contractului de asociere dintre Municipiul Timisoara si Rugby Club Municipal Universitatea de Vest.

            Prin HCL nr.31/15.02.2011 a fost aprobat bugetul local al Municipiului Timisoara pe anul 2011, care prevede la cap. 67.02.05.01-Sport suma de 4.879.410 lei, din care 3.327.261 lei sunt restante din anul 2010, rezultand un buget disponibil in suma de 1.552.149 lei.

            In aceasta situatie, tinand cont de limitele bugetului disponibil, Comisia de evaluare si analiza a performantelor sportive obţinute de echipele asociate cu Municipiul Timişoara, a propus alocarea contributiei financiare pentru echipele de rugby ale RCM U.Vest pentru anul 2011, in suma de 320.000 lei . 
           Totodata propunem sa se aprobe modificarea si completarea prin act aditional, a contractului de asociere incheiat intre Municipiul Timisoara si Rugby Club Municipal Universitatea de Vest Timisoara, aprobat prin HCL nr.117/2007, modificata si completata prin HCL nr.143/2009 si HCL nr.162/2010.
Derularea asocierii in anul 2011 se va face in urmatoarele conditii:

1.Contributia financiara se efectueaza pentru calendarul competitional al echipei de rugby seniori si echipelor de juniori si copii, in editia care se desfasoara pe parcursul anului 2011,conform calendarelor Federatiei Romane de Rugby.
2. Categoriile de cheltuieli, care se pot suporta din bugetul local, aferente contributiei  Municipiului  Timisoara in cadrul asocierii, sunt precizate  in  Anexa 1 la actul aditional, in baza prevederilor

HG nr.1447/2007.
 3. C.S. Rugby Club Municipal U. Vest are obligatia realizarii in anul 2011 a urmatoarelor obiective de  

 performanta sportiva:
a).echipa de seniori: la finalul campionatului regulat: clasare pe locurile 1-4 in Superliga Nationala, obtinand calificare în turneul semifinal al play-offului.;

-calificare in etapele superioare ale Cupei României;

-calificare in finala Cupei Europei Centrale ( locurile 1-2);

-clasare pe podium la finalele Campionatului National Universitar.
      b. la finalul anului competitional: locul 1-4 in clasamentul final Superliga Nationala

            -calificare turneu semifinal al Cupei Romaniei

c) la nivel de juniori si copii:

· clasificare pe podium in Campionatul Regional Transilvania de juniori;

· clasificare pe podium in Campionatul Regional Transilvania de juniori-rugby in 7;

· in cadrul clubului se vor infiinta 2 grupe de sportivi pentru varste 10-17 ani;

· din anul scolar urmator  vor functiona 2 clase cu program sportiv rugby la 2 scoli din oras.

Un obiectiv important este mentinerea jucatorilor selectionati in lotul national al Romaniei.

4. La sfarsitul campionatului tur-retur si la finalul editiei, Directia Patrimoniu in baza informarii primite de la clubul sportiv, va intocmi Raportul de evaluare privind realizarea obiectivelor sportive, pe care il va inainta Comisiei de evaluare si analiza a contractelor de asociere, numita prin HCL nr.516/2008. 
5. Derularea contractului privind plata contributiei va fi realizata cu plati in transe, in functie de resursele bugetare disponibile si a disponibilului in cont la data solicitarii platii, pe masura prezentarii si aprobarii documentelor justificative pentru cheltuielile efectuate.
6.Obligatiilor C.S.Rugby Club Municipal Universitatea de Vest, cuprinse in prezentul referat,se adauga si obligatii cuprinse in art.4,pct.4.2. din contractul de asociere aprobat prin HCL nr.117/2007, modificata si completata prin HCL nr.143/2009 si HCL nr.162/2010.

          Contributia financiara pentru anul 2011, modificarile si completarile la contractul de asociere cu C.S.Rugby Club Municipal Universitatea de Vest Timişoara, vor fi stipulate prin Act adiţional , la contractul de asociere aferent HCL nr.117/ 03.04.2007, modificata si completata prin HCL nr.143/2009 si HCL nr.162/2010.
           Conform documentelor anexate propunem aprobarea proiectului.

